Σάννυ Μπαλτζή

Η Σάννυ Μπαλτζή είναι Ελληνίδα τραγουδίστρια, μουσικοσυνθέτρια και dj. Ανήκει στη νέα γενιά δημιουργών της εγχώριας rock σκηνής. Ειναι δημιουργός δεκάδων επιτυχιών ως στιχουρχός όπως "Η Ανεμώνα του Σικάγου", "Τσίχλα δίχως ζάχαρη", "Το παλιό μου παλτό" κ.ά. τραγούδια που έγιναν χρυσά, πλατινένια, και την έκαναν γνωστή στο ευρύ κοινό.

Βιογραφία 
Η Σάννυ Μπαλτζή γεννήθηκε στην Καβάλα. Από πολύ νεαρή ηλικία γράφει στίχους και ποίηση και ασχολείται με τη μουσική. Σπούδασε σκηνοθεσία στην Αθήνα και στο Λονδίνο όμως η αγάπη της για τη μουσική ήταν πιο ισχυρή τελικά, αυτό ήταν που ήθελε να κάνει από μικρή όπως δηλώνει έχοντας έναυσμα το γεγονός ότι είδε κάποτε σ' ένα σπίτι μια μπάντα (ήταν το συγκρότημα "κρίσις") να παιζει Doors. Σε ηλικία 15 ετών μετακομίζει στην Αθήνα και αρχίζει να σχηματίζει τις πρώτες δικές της μπάντες όπως τους Seven Days -που έπαιζαν κυρίως διασκευές ενώ άρχισε να μελοποιεί και δικά της τραγούδια- με αποκορύφωμα τους Santa Fila που άφησαν την δική τους σφραγίδα στο ελληνικό ροκ τη δεκαετία του '90.

Παράλληλα έχει κάνει μια επιτυχημένη καριέρα ως DJ παίζοντας στα decks των μεγαλυτέρων rock clubs της Αθήνας και με σημαντικές συνεργασίες με τα κορυφαία ονόματα του χώρου όπως αυτή του διάσημου DJ και παραγωγού Alan McGee. Καθώς επίσης και τον  Dirk Polak του Ολλανδικού συγκροτήματος MECANO, τον εφηβικό της ήρωα όπως λέει η ίδια, με τον οποίο η Sunny διασκεύασε και ερμηνεύει μαζί του το "Links" το οποίο συμπεριλαμβάνεται στην τελευταία της δουλειά με τίτλο "ΚΑΣΕΤΑ".

Με την μπάντα της τους Santa Fila έχει παίξει υποστηρικτικό ρόλο μπροστά σε χιλιάδες θεατές σε μερικά από τα μεγαλύτερα φεστιβάλ μαζί με τα σημαντικότερα ονόματα της διεθνούς εναλλακτικής μουσικής σκηνής όπως τους Βρετανούς Archive και τους Νορβηγούς Madrugada.

Στα μέσα της δεκαετίας του '90 δούλεψε ως ραδιοφωνική παραγωγός σε ιδιωτικό αλλά και στο κρατικό ραδιόφωνο, συγκεκριμένα στο Δεύτερο Πρόγραμμα της Κρατικής Ραδιοφωνίας για περίπου τέσσερις σεζόν σε μια σειρά εκπομπών με τον χαρακτηριστικό τίτλο λογοπαίγνιο "ΤΟ ΜΙΣΟ ΤΟ ΠΑΡΑΜΥΘΙ" με μεγάλη επιτυχία και απήχηση φέρνοντας τους ακροατές σε επαφή με πολύ εναλλακτικούς  για την εποχή ήχους.

Από την πρώτη της απόπειρα στην δισκογραφία που ήταν αρχικά ως στιχουργός με το τραγούδι σταθμός για την ίδια "Η Ανεμώνα του Σικάγου" σε μουσική και ερμηνεία του Λάκη με τα Ψηλά Ρεβέρ, τον ενδιάμεσο εξίσου εντυπωσιακό σταθμό της με το "Παλιό μου παλτό" που λάτρεψε χιλιάδες κόσμος σε σύνθεση του Λάκη Παπαδόπουλο και με ερμηνευτή τον Χρήστο Δάντη, μέχρι το τραγούδι "ΕΛΑ" -σε μουσική και στίχους δικούς της- με ερμηνεύτρια την Ελεωνόρα Ζουγανέλη, η Sunny Μπαλτζή έχει γράψει ήδη την δική της χρυσή σελίδα στο σύγχρονο ελληνικό πεντάγραμμο.

Η "Αιρετική" και "Ρεμπέτισσα του rock" είναι μερικοί τίτλοι που της έχουν αποδώσει κατά καιρούς τα έντυπα και ηλεκτρονικά μέσα για την αντισυμβατική της στάση στα μουσικά και μη πράγματα της χώρας.

Δισκογραφία 
Ως τραγουδίστρια και μουσικός στο ενεργετικό της έχει 4 προσωπικούς δίσκους, και  μια 20ετή πορεία  στο χώρο. Όπως δηλώνει η ίδια δεν ηχογραφεί ένα CD απλά για να μπει στα ράφια των δισκοπωλείων, αλλά μόνο όταν έχει κάτι να πει και να εκφράσει.

"SANTA FILA" Τον Ιούνιο του 1995 κυκλοφόρησε από την SONY Music και το label Ακτή την πρώτη της δισκογραφική δουλειά με την αμιγώς punk/rock μπάντα της τους "Santa Fila" της οποίας ηγείται, τραγουδάει, παίζει κιθάρα, συνθέτει και γράφει τους στίχους. Αποτέλεσμα ήταν ο ομώνυμος δίσκος ορόσημο "SANTA FILA" που σήμερα θεωρείται cult και συλλεκτικός μεταξύ άλλων, ενώ το artwork στο εξώφυλλο του δίσκου εκθειάστηκε ακόμη και από τον Robert Smith των Cure. Μια δουλειά που ήταν βασισμένη σε μουσικούς πειραματισμούς που από την πρώτη στιγμή κέρδισε κόσμο και κριτικούς με αρκετά διθυραμβικά σχόλια και κριτικές από τους "δύσκολους" και "ψαγμένους" του μουσικού -και όχι μόνο- τύπου. Την παραγωγή επιμελήθηκε ο Θύμιος Παπαδόπουλος ο γνωστός συνθέτης θεατρικής και κινηματογραφικής μουσικής και παραγωγός των περισσότερων τραγουδοποιών της γενιάς του '80 όπως τον Διονύση Τσακνή. Τα τραγούδια που κάνουν αμέσως αίσθηση από τον δίσκο είναι "Αυλή Ψυχιατρείου" όπου συμμετέχει και η Αρλέτα, η σπουδαία αυτή τραγουδοποιός και ερμηνεύτρια -η οποία είναι και σύμβουλος παραγωγής στο δίσκο- που από την πρώτη στιγμή αναγνώρισε το μεγάλο ταλέντο της Sunny Μπαλτζή. Επίσης το "Σαν τα φύλλα" τραγούδι που με τους ξεχωριστούς και άμεσους στίχους του αγαπήθηκε και ήταν σημείο αναφοράς στα live και σε όλα τα rock/underground clubs της ελλάδας. Επίσης τα κομμάτια "Αμστερνταμ" (μουσική: Ηλ. Ράπτης, Νεκτ. Μαντζιος), "Βροχή", "Θα σε βρω", "Ο πύργος των ανίατων ερώτων", "Ανακύκλωση" και "Τα μπουζούκια των εντόμων" έχουν εξίσου ξεχωριστή θέση στο δίσκο.

"ΤΟ ΑΛΗΘΙΝΟ ΜΕΓΕΘΟΣ ΤΗΣ ΣΚΙΑΣ ΜΟΥ" Τον Οκτώβριο του 2001 μετά από μια μακροχρόνια αποχή από τα μουσικά πράγματα, η Sunny Μπαλτζή επιστρέφει στην δισκογραφία χωρίς τους Santa Fila αυτή την φορά -που μετά τον αναπάντεχο θάνατο του 23χρονου κιθαρίστα του γκρούπ Γιώργο Νικολαΐδη αποφάσισε ως φόρο τιμής στην μνήμη του να μην συνεχίσουν το μουσικό ταξίδι της μπάντας- με την εξ' ολοκλήρου σόλο δουλειά της με τίτλο "ΤΟ ΑΛΗΘΙΝΟ ΜΕΓΕΘΟΣ ΤΗΣ ΣΚΙΑΣ ΜΟΥ" από την νεοσύστατη NITRO MUSIC, ένας καθαρά εναλλακτικός δίσκος με πολλά ηλεκτρονικά στοιχεία όπου γράφει στίχους και μουσική σε όλα τα τραγούδια, παίζει όλα τα μουσικά όργανα, ενώ κάνει η ίδια και την παραγωγή που για τα ελληνικά δεδομένα δεν έχει ξαναγίνει από γυναίκα καλλιτέχνη. Ξεχωρίζουν κομμάτια όπως το τραγούδι "έπος" "Ποιος σκότωσε την Barbie", το πολύ ιδιαίτερο "Το φίδι", την ακουστική μπαλάντα "Το μαύρο τριαντάφυλλο" που ερμηνεύει ντουέτο μαζί με τον σπουδαίο ερμηνευτή Βασίλη Λέκκα, το όμωνυμο τραγούδι του δίσκου, "Η Αλίκη στη χώρα των θαυμάτων" καθώς και οι διασκευές σε ένα δικό της τραγούδι "Η Ανεμώνα του Σικάγου" το διαχρονκό τραγούδι που είχε γράψει για τον Λάκη Παπαδόπουλο με τα ψηλά ρεβέρ κάνοντας πολύ μεγάλη αίσθηση και στο λαϊκό cult ροκ σουξέ των 80's "Στο άδειο μου πακέτο" του Αλέξη Παπαδημητρίου και της Μαρίας Μωραΐτου που το είχε πρωτοερμηνεύσει ο Φίλιππος Νικολάου που ήταν ένα πολύ πετυχημένο "εγχείρημα" για την Sunny Μπαλτζή που πάντρεψε το λαϊκό τραγούδι με το ροκ.

"JET LAG" Το Φεβρουάριο του 2006 κυκλοφόρησε την τρίτη προσωπική της δουλειά με τίτλο "Jet Lag" από την MINOS/EMI και το label του Γιάννη Αγγελάκα -τη μεγάλη μορφή του σύγχρονου ελληνικού ροκ και πρώην τραγουδιστή των Τρύπες- την All Together Now. Η Sunny Μπαλτζή σ' αυτό τον δίσκο "συνάντησε" και πάλι τους Santa Fila από τα παλιά και με ελαφρώς διαφορετική σύνθεση αλλά με το ίδιο πάντα πάθος μπήκαν στο studio και δημιούργησαν έναν εξαιρετικό κατά γενική ομολογία δίσκο. Επρόκειτο για μία άκρως διαφορετική δουλειά από ότι είχε συνηθήσει ο κόσμος από την μέχρι τότε πορεία της, με έντονο φουτουριστικό ήχο από laptops και μηχανήματα με αρκετές επιρροές από την electro και industrial μουσική σκηνή, ενώ για πρώτη φορά χρησιμοποιεί αγγλικό στίχο στα τραγούδια της πάντα βασισμένα στο δικό της γνωστό χαρακτηριστικό στιχουργικά ύφος. Ξεχωρίζουν κομμάτια όπως "Οι τοίχοι που δεν έιχαν ποτέ τους παράθυρα", "My flight was canceled" (μουσική: Eriq Olin), Again (μουσική: Do Piano, στίχοι: Lloyd Kramer), η διασκεή στο "Sunny" του Bobby Hebb που είναι από τις λίγες εκτελέσεις που έχουν γίνει παγκοσμίως με καθαρά εναλλακτικό ροκ ήχο. Επίσης ξεχωρίζουν οι electro επανεκτελέσεις στο "Αμστερνταμ" και "Το φίδι".

"ΚΑΣΕΤΑ" Τον Ιανουάριο του 2011 η Sunny Μπαλτζή κυκλοφορεί την τέταρτη προσωπική της δουλειά με τίτλο "ΚΑΣΕΤΑ", πρόκειται ουσιαστικά για μια συλλογή που περιλαμβάνει παλιά και καινούργια τραγούδια από προσωπικές της δουλειές, αγαπημένες συνεργασίες, αλλά κατα κόρον από συμμετοχές που υπογράφει ως τραγουδοποιός στην μέχρι τώρα πορεία της στην ελληνική δισκογραφία. Σημαντικές στιγμές του δίσκου είναι η συνεργασία της με τον Βασίλη Παπακωνσταντίνου όπου ερμηνεύουν μαζί το ολοκαίνουργιο κομμάτι του δίσκου "Όμορφες καταραμένες", επίσης το ντουέτο με τον εφηβικό της ήρωα της μετά punk εποχής τον Dirk Polak του θρυλικού ολλανδικού συγκροτήματος Mecano στο τραγούδι "Links", η διασκευή στο πασίγνωστο και πολυτραγουδισμένο τραγούδι του Μίμη Πλέσσα και Ηλία Λυμπερόπουλου "Αν είναι η αγάπη αμαρτία" που είχε ερμηνεύσει πρώτη φορά η Τζένη Βάνου το 1974 που η Sunny έβαλε την δική της ροκ πινελιά. Το "Game of life" την πρώτη επιτυχία της Sunny Μπαλτζή με το νέο της συγκρότημα τους Second Skin με το οποίο πήραν μέρος στον ελληνικό τελικό για την συμμετοχή της ελλάδας στον 55ο διαγωνισμό της Eurovision. Ο δίσκος επίσης περιλαμβάνει τις μεγάλες επιτυχίες που έγραψε με τον Λάκη Παπαδόπουλο -για τον ίδιο αλλά και για άλλους καλλιτέχνες- "Η Ανεμώνα του Σικάγο", "Τσίχλα δίχως ζάχαρη", "Τίποτα πια δε μου μένει", "Το παλιό μου παλτό" (με τον Χρήστο Δάντη), "Τσαλακωμένη Πεταλούδα" (με τον Φίλιππο Πλιάτσικα). Επίσης το "Μάγισσες με ομπρέλες" που έγραψε με την Αρλέτα κ.α.

Ελληνίδες τραγουδίστριες
Έλληνες τραγουδοποιοί
Επιμέλεια Βικιπαίδειας
Λήμματα που χρειάζονται παραπομπές
Λήμματα που χρειάζονται παραπομπές από 06/2012
Λήμματα σημασμένα για επιμέλεια χωρίς διευκρίνηση